Poslovni broj Pp Ikp-2726/2025-5
- 2 -


        [image: ]
Republika Hrvatska
Općinski sud u Rijeci
Prekršajni odjel
Poslovni broj Pp Ikp-2726/2025-5

R E P U B L I K A  H R V A T S K A

R J E Š E NJ E

Općinski sud u Rijeci, po sucu Sanji Crljen Mrvoš uz sudjelovanje Maje Lekić kao zapisničara, u prekršajnom postupku protiv osuđenog Redžepa Ademaja, zbog prekršaja iz članka 199. stavka 6. i drugih Zakona o sigurnosti prometa na cestama (Narodne novine broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22), dana 24. kolovoza 2026.,

r i j e š i o  j e

Na temelju članka 14. stavka 1. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22 dalje: PZ) obustavlja se izvršenje prekršajno pravne sankcije, novčane kazne izrečene Obaveznim prekršajnim nalogom Policijske uprave primorsko-goranske Postaje prometne policije Rijeka Klasa: 211-07/23-4/40445 od 05. lipnja 2023., u odnosu na osuđenog Edina Zlojića.

Obrazloženje

1. Obveznim prekršajnim nalogom Policijske uprave primorsko-goranske Postaje prometne policije Rijeka Klasa: 211-07/23-4/40445 od 05. lipnja 2023., osuđeniku je izrečena novčana kazna u iznosu od 520,00 eura. Odluka je postala pravomoćna 01. kolovoza 2023. 

2. Rješenjem naslovnog suda poslovni broj Pp Ikp-2726/2025 od 23. travnja 2026. neplaćena novčana kazna zamijenjena je radom za opće dobro. Rješenje nije postalo pravomoćno obzirom da se nije uspjelo uručiti okrivljeniku na jedinoj sudu dostupnoj adresi prebivališta u Rijeci, Jelićeva 3, odakle su se pismena u dva navrata vratila neuručena s napomenom "obaviješten nije podigao pošiljku". 

3. Člankom 14. stavkom 1. PZ određeno je da se izrečena prekršajno pravna sankcija ne može se izvršiti kad od pravomoćnosti odluke kojom je izrečena, protekne tri godine.

4. S obzirom da je od dana pravomoćnosti odluke o prekršaju, 01. kolovoza 2023., proteklo više od tri godine, dana 01. kolovoza 2026. nastupila je zastara izvršenja prekršajno pravnih sankcija zbog čega je postupak izvršenja obustavljen.



5. S obzirom na navedeno valjalo je odlučiti kao u izreci rješenja.

U Rijeci 24. kolovoza 2026.

							Sudac

							Sanja Crljen Mrvoš, v.r.




UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud. O žalbi odlučuje Visoki prekršajni sud Republike Hrvatske.



DNA:
- ovlašteni tužitelj Postaja prometne policije Rijeka 
- osuđenik 


Za točnost otpravka - ovlašteni službenik
Maja Lekić

